На основу члана 38 став 1 тачка 4 Закона о локалној самоуправи (''Службени лист Црне Горе'' бр. 02/18, 34/19, 38/20 и 50/22) и члана 36 став 1 тачка 4 у вези са чланом 39 Статута оппштине Беране (''Службени лист Црне Горе-Општински прописи'', бр. 42/18), Скупштина општине Беране на сједници одржаној дана **24. априла 2025**. године, донијела је

**О Д Л У К У**

**о усвајању Локалног акционог плана за заштиту лица са инвалидитетом од дискриминације и промоцију једнакости у општини Беране за период 2024-2027 године**

Члан 1

Усваја се Локални акциони план за заштиту лица са инвалидитетом од дискриминације и промоцију једнакости у Општини Беране за период 2024-2027 године.

Члан 2

Саставни дио ове Одлуке чини Локални акциони план за заштиту лица са инвалидтетом од дискриминације и промоцију једнакости у општини Беране за период 2024-2027 године.

Члан 3

Одлука ступа на снагу осмог дана од дана објављивања у ''Службеном листу Црне Горе'' – Општински прописи''.

**СКУПШТИНА ОПШТИНЕ БЕРАНЕ**

**Број: 02-016/25-228 ПРЕДСЈЕДНИЦА СКУПШТИНЕ**

**Беране, 24. 04. 2025. год. Вида Ивановић**

О б р а з л о ж е њ е

Правни основ

Правни основ за доношење ове одлуке садржан је у члану 38 став 1 тачка 4 Закона о локалној самоуправи (''Службени лист Црне Горе'' бр. 02/18, 34/19, 38/20 и 50/22), којим је прописано да Скупштина доноси планове и програме развоја за поједине области.

Такође, Статутом општине Беране(''Службени лист Црне Горе-Општински попири'' бр. 42/18) у члану 36 став 1 тачка 4, прописано је да Скупштина доноси планове и програме развоја за поједине области, док је чланом 39 Статутом прописано да у вршењу послова из своје надлежности Скупштина доноси Статут Општине, пословник, одлуке, рјешења, закључке, повеље, препоруке, планове, програме и друге акте.

Положај лица са инвалидитетом, у нашој Држави, уређен је бројним законским и подзаконским актима, па се одредбе везане за права лица са инвалидитетом сусрећу у свим важнијим законима. Готово сваки законски акт садржи и одредбу о неком праву лица са инвалидитетом. Поред позитивних законских прописа, положаја лица са инвалидитетом уређен је и међународним споразумима и општеприхваћеним правилима из међународног права.

Разлози доношења

Локални акциони план за заштиту лица са инвалидитетом од дискриминације и промоцију једнакости у општини Беране за период 2024-2027 године, урађен је у складу са међународним документима која су укључена у домаће законодавство, прије свега оним који се односе на заштиту и унапређење положаја лица са инвалидитетом у локалној заједници, достизање једнакости, достојанства и равноправности за сва лица са инвалидитетом, кроз пет приоритетних области: (1) равноправност и забрана дискриминације; (2) подизање нивоа свијести; (3) приступачност; (4) једнако признавање пред законом и (5) слобода од експлоатације, злостављања и занемаривања.

Наглашено је и да се приликом спровођења свих активности мора водити рачуна о: учешћу, сарадњи и координацији, универзалном дизајну и разумном прилагођавању, родној равноправности, вишеструкој дискриминацији, образовању и обукама.

Током израде Локалног акционог плана Општине Беране, спроведен је процес широке консултације заинтересоване јавности. У ту сврху, у изради овог документа су биле укључене организације особа са инвалидитетом које дјелују у нашој Општини, а њихова мишљења и предлози су били основ планирања.

У поступку израде Локалног акционог плана за заштиту лица са инвалидитетом од дискриминације и промоцију једнакости у општини Беране за период 2024-2027 година, спроведена је јавна расправа, коју је спровео надлежни Секретаријат за општу управу и друштвене дјелатности општине Беране, а иста је спроведена у складу са Планом за спровођење јавне расправе.

Локални план предвиђа читав низ мјера и активности којима се жели елимисање дискриминације и унапређење положаја лица са инвалидитетом у нашој Општини.

СЕКРЕТАРИЈАТ ЗА ОПШТУ УПРАВУ И ДРУТШВЕНЕ ДЈЕЛАТНОСТИ